Държавен вестник, бр. 36, 2006 г., стр. 102

С Т Р .  102
Д Ъ Р Ж А В Е Н   В Е С Т Н И К
Б Р О Й  36
ето на неговите функции. Той може, когато това
е възможно, да вземе неговите показания в
жилището му или в консулството или да прие-
ме писмените му свидетелски показания.
3. Членовете на консулството не са длъжни
да дават показания за обстоятелствата, отнася-
щи се до служебните им функции, и да предос-
тавят отнасящите се към техните функции офи-
циална кореспонденция и документи. Те не са
длъжни да дават показания, разясняващи зако-
нодателството на изпращащата държава.
Член 22
Отказ от привилегии и имунитети
1. Изпращащата държава може да се откаже
по отношение на член на консулството или на
член на неговото семейство от имунитетите и
привилегиите, посочени в членове 18, 19 и 21 на
тази конвенция.
2. С изключение на случая, предвиден в точ-
ка 3 на този член, отказът винаги трябва да бъде
изричен и за него трябва да бъде съобщено на
приемащата държава в писмена форма.
3. Завеждане на дело от член на консулство-
то, когато той би могъл да се възползва от съ-
дебния имунитет съгласно чл. 19 на тази кон-
венция, го лишава от правото да се позовава на
съдебния имунитет по отношение на който и да
е насрещен иск, непосредствено свързан с ос-
новния иск.
4. Отказът от съдебен имунитет при граж-
данско или административно дело не означава
отказ от имунитета по отношение на изпълне-
ние на съдебно решение. За това се изисква
отделен писмен отказ.
Член 23
Освобождаване от регистрация на чужденци
и от разрешение за пребиваване
1. Консулските длъжностни лица, консул-
ските служители и членовете на техните семейс-
тва се освобождават от всички задължения,
предвидени от законодателството на приема-
щата държава във връзка с регистрацията на
чужденци и получаването на разрешение за
пребиваване.
2. Приемащата държава издава на всички
членове на консулството и членовете на техни-
те семейства документи, удостоверяващи тях-
ната самоличност и статут като членове на
консулството и членове на техните семейства.
3. Разпоредбите на точка 1 на този член не се
прилагат обаче по отношение на консулски
служител, който не е щатен служител на изпра-
щащата държава или който се занимава с час-
тна дейност с цел печалба в приемащата дър-
жава, нито по отношение на член на неговото
семейство.
Член 24
Освобождаване от получаване на разрешение
за работа
1. Членовете на консулството, що се отнася
до изпълнение на работа за изпращащата дър-
жава, се освобождават от всякакви задължения,
свързани с получаването на разрешение за ра-
бота, установени от законодателството на при-
емащата държава при наемане на работа на
чужденци.
2. Членовете на частния персонал при кон-
сулските длъжностни лица и консулските слу-
жители, ако те не се занимават в приемащата
държава с някаква друга дейност с цел печалба,
се освобождават от задълженията, посочени в
точка 1 на този член.
Член 25
Освобождаване, свързано с общественото
осигуряване
1. С изключение на случаите, предвидени в
точка 3 на този член, разпоредбите за общест-
вено осигуряване, действащи в приемащата
държава, не се прилагат за членовете на кон-
сулството и за членовете на техните семейства,
що се отнася до работата, изпълнявана от тях за
изпращащата държава.
2. Освобождаването, предвидено в точка 1
на този член, се разпростира също така по от-
ношение на членовете на частния персонал,
които се намират изключително на служба при
членовете на консулството, при условие че:
а) те не са граждани на приемащата държава
или не пребивават постоянно в нея;
б) по отношение на тях се прилагат разпо-
редбите за обществено осигуряване, действащи
в изпращащата държава или в трета държава.
3. Членовете на консулството, наемащи лица,
за които не се прилага освобождаването, пред-
видено в точка 2 на този член, са длъжни да
изпълняват задълженията, които разпоредбите
за обществено осигуряване, действащи в прие-
мащата държава, налагат на работодателя.
4. Освобождаването, предвидено в точки 1
и 2 на този член, не изключва доброволното
участие в системата за обществено осигуряване
в приемащата държава, при условие че такова
участие се разрешава от тази държава.
Член 26
Освобождаване от данъци и такси
1. Консулските длъжностни лица и консул-
ските служители, а също така и членовете на
техните семейства се освобождават от всички
данъци и такси, лични или имуществени, дър-
жавни, районни и общински с изключение на:
а) косвени данъци, които обикновено са
включени в цената на стоките или на услугите;